Exqrch/javanese-Komodo-pixelgpt huggingface dataset:
Kembang "Typha latifolia" wujudé gilig, wernane coklat semu emas kaya "unagi" kang disundhuk lan dibakar
Iwak kang padatan digawé kabayaki, tuladhané sidat Jepang (jeneng Jepang:"unagi"), "Conger myriaster" ("anago"), sauri pasifik ("sanma"), lan sarden ("iwashi")
Sanajan kaya mangkono, iwak kang paling kerep digawé "kabayaki" ya iku sidat jepang lan "Conger myriaster"
Kang diarani "kabayaki" ya iku "unagi kabayaki"
Sauri pasifik lan sarden kang dimasak cara kabayaki luwih kerep didol minangka panganan kaleng
Ana rong teknik masak kanthi cara kabayaki, ya iku kanthi cara Kanto lan cara Kansai
Ing tlatah Kanto, iwak dikukus dhisik nganti mateng, banjur dipanggang
Déné ing tlatah Kansai, iwak dipanggang tanpa dikukus
Nalika dikukus, gajih ing unagi kalong
Awit saka iku, gajih unagi kabayaki cara Kanto luwih sithik tinimbang unagi kabayaki cara Kansai.
Abdul Razak Hussein Tun Abdul Razak bin Haji Dato' Hussein (miyos ing Pulo Keladi, Pekan, Pahang, Malaysia, 11 Maret 1922 – tilar donya ing London, Inggris, 14 Januari 1976 ing yuswa 53 warsa) inggih punika Mahamantri Malaysia kaping kalih, ingkang njabat ing taun 1970 ngantos dumugi taun 1976, minangka gantosipun Tunku Abdul Rahman
Sasanèsipun misuwur minangka salah satunggalipun pangadeg Malaysia, panjenenganipun ugi dados penggagas Dhasar Ékonomi Ènggal, satunggalipun program kontrovèrsial kanggé majengaken ékonomi tiyang Melayu ing Malaysia supados sajajar kaliyan kaum trah Tionghoa lan Tamil
Panjenenganipun ugi pangadeg Barisan Nasional ing taun 1973
Tun Abdul Razak punika putra pungkasan Dato' Hussein bin Mohd
Taib kaliyan Hajah Teh Fatimah binti Daud
Panjenenganipun gadhah trah bangsawan bugis ingkang dhateng Malaya ing abad kaping 19
Salah satunggal putranipun, Najib Razak, inggih punika Mahamantri Malaysia wiwit tanggal 3 April 2009
Tun Abdul Razak tilar donya nalika taksih njabat dados Mahamantri nalika tanggal 14 Januari 1976 amargi gerah leukemia
Nalika taun 1934, panjenenganipun sekolah ing Sekolah Inggil Melayu Kuala Kangsar lan dados pelajar ingkang "cemerlang"
Sasampunipun njabat minangka Pegawé Tadbir Melayu ing Sekolah Inggil Melayu Kuala Kangsar nalika taun 1939, panjenenganipun pikantuk beasisiwa kanggé nglajengaken studinipun ing Sekolah Inggil Raffles, Singapura nalika taun 1940
Kanthi béasiswa konfrontasi, Tun Abdul Razak nglajengaken studi babagan undhang-undhang ing taun 1947 ing Inggris
Nalika taun 1950, panjenenganipun pikantuk gelar "Degree of an utter Barrister" saking Lincoln's Inn.
Milford Sound Milford Sound (Piopiotahi di Māori) ya iku sawijining panggonan plesiran kang paling misuwur ing Niu Selan, panggonan wisata iki dumunung ing tlatah Taman Nasional Fiordland lan Situs Warisan Donya Te Wahipounamu
Wiwitane Milford Sound disepelekaké déning penjelajah Éropah, amarga wektu iku wong-wonge lumebu ing wewengkon iki arep ora bisa metu
Kapten kapal Pelayaran kaya ta James Cook, kang nglewati Milford Sound, uga wedi nyedhaki lereng gunung kang bebayani, wedi kaanan angin kang nimbulake swara banter.
Konfrontasi Indonésia-Malaysia Konfrontasi Indonésia-Malaysia utawi langkung misuwur kanthi tetembungan Konfrontasi inggih punika satunggalipun perang babagan "masa depan" Malaya, Brunei, Sabah lan Sarawak antawisipun Federasi Malaysia kaliyan Indonésia ing taun 1962 ngantos dumugi 1966
Perang punika dipunsababaken amargi Federasi Malaya utawi Persekuthuan Tanah Melayu ing taun 1961 gadhah pikajengan badhé nggabungaken Brunei, Sabah lan Sarawak dhateng Federasi Malaysia ingkang njarag Pasurujukan Manila
Amargi punika, pikajengan punika dipuntantang déning Présidhén Soekarno ingkang gadhah pamanggih manawi "pembentukan " Federasi Malaysia ingkang sapunika dipunmangertosi kanthi nama Malaysia, minangka "bonéka Inggris" lan kalebet satunggalipun kolonialisme lan imperialisme ing wujud ingkang ènggal sarta panyengkuyung dhateng manéka warni gangguan kaamanan ing nagari Indonésia lan pamberontakan ing Indonésia
Planggaran prajanjen internasional konsép THE MACAPAGAL PLAN ing antawisipun kanthi prajanjen Persekuthuan Manila ing tanggal 31 Juli 1963, tanggal 3 Agustus 1963, tanggal 5 Agustus 1963 babagan dekolonisasi ingkang kedah ndhèrèk rakyat Sarawak lan Sabah
Nalika taun 1961, Kalimantan dipunperang dados sekawan wewengkon administrasi
Kalimatan, satunggalipun provinsi ing Indonésia, ing sisih kidul Kalimantan
Ing sisih lèr inggih punika Karajan Brunei lan kalih koloni Inggris; Sarawak lan Borneo Lèr, ingkang salajengipun gadhah nama Sabah
Inggris nyobi nggabungaken koloni-nipun ing Kalimantan kaliyan Ujung Malaya, Federasi Malaya kanthi damel Federasi Malaysia.
Séntimén anti-Malaysia ing Indonesia Séntimén anti-Malaysia ing Indonesia inggih punika satunggalipun raos boten remen "koléktif" (sesarengan) ing masarakat Indonesia dhateng manéka warni bab ingkang wonten gegayutanipun kaliyan "pambentukan" Federasi Malaysia ingkang dipunsababaken amargi "perselisihan" pulitik sanès perselisihan sosial utawi budaya
Nalika wiwitanipun dipundamel Federation of Malaya utawi Persekuthuan Tanah Melayu ing taun 1957 pasadherekan Indonésia kaliyan Malaysia taksih saé lan rukun kemawon
Nanging sasampunipun dipundamel Federasi punika, pasadherekan punika dados congkrah
Federasi Malaysia sampun ngawontenaken dekolonialisasi wewengkon Serawak lan "North Borneo" ingkang sapunika namanipun dados Sabah
Soekarno ingkang misuwur anti kaliyan kolonialisme dan imperialisme, prèsidhén Indonésia ing wekdal punika nganggep Federasi Malaysia minangka piranti imperialisme Inggris
Prèsidhén Soekarno boten rela kaliyan dekolonialisasi punika amargi boten jumbuh kaliyan ketentuan PBB babagan wewengkon Malaya, Sarawak, lan Sabah
Sasampunipun naté "mereda" ing wekdal Ordhe Ènggal, séntimén punika tuwuh malih ing abad kaping 21, ingkang dipunsebabaken amargi perselisihan pulitik budaya lan pulitik wewengkon, amargi punika babagan punika boten wonten gegayutanipun kaliyan séntimén anti-Melayu kados déné ingkang wonten ing Singapura lan Thailand
Semporna Semporna inggih punika nama salah satunggalipun kutha ingkang wonten ing Divisi Tawau, ing sawètanipun Sabah, Malaysia, ing Pulo Bornéo
Kutha Semporna gadhah populasi padunung kinten-kinten 133.000 ing taun 2006
Semporna kapanggih déning Inggris
Sadèrèngipun gadhah nama Semporna ingkang tegesipun papan panggènan kanggé lérén, kutha punika gadhah nama "Tong Talun"
Wonten cariyos bilih dipunparingi nama Semporna amargi rumiyin ing kutha punika wonten pakempalan sekawan panglima - Panglima Kabogan, Panglima Bum-Bum, Panglima Simunul lan Panglima Abdullah
Semporna wujudipun pulo ageng ingkang ing sakiwatengenipun kathah pulo alit
Amargi panoramanipun ingkang éndah, saéngga saged narik kawigaten wisatawan manca nagari
Pulo ingkang dipunremeni déning wisatawan inggih punika Pulo Sipadan lan Pulo Mabul
Semporna dipunsambungaken kaliyan dharatan kanthi brug Pegagau
Wewengkon Pegagau taksih mlebet wewengkon Semporna
Masarakat Semporna kapérang saking kaum, bangsa, lan agami ingkang bènten-bènten
Nanging kaum ingkang kathah piyambak inggih punika saking suku Bajau
Semporna ugi misuwur kanthi lomba dayung Regatta Lepa (lomba prau alit) ingkang dipunwontentenaken ing wulan April saben taun.
Tibetan Mastiff Tibetan Mastiff (Do-khyi) iku salah siji jinis asu kang urip ing Asia Tengah
Jaman biyèn leluhure Tibetan Mastiff iku misuwur minangka asu tukang jaga ing biyara-biyara ing Tibet
Saliyané iku uga asring digunakaké minangka tukang jaga ing omah, panggon ternak utawa kandhang, lan ing "caravan"
Ing Amérika Lor, Tibetan mastiff digunakaké minangka asu tukang jaga, angon, lan dadi kanca ing kulawarga
Lan ana kapercayan yèn nenek moyange asu iki iku asu New Foundland, Great Pyrenees, Dogue de Bordeaux, Great Dane lan liya-liyané
Asu iki uga digolongake minangka asu ing keturunan kang langka
Tibetan Mastiff kira-kira wis urip wiwit 3000 taun ndisek
Tibetan Mastiff duwé wulu kang rada dawa, kandel lan bisa nahan ing kabèh usum
Werna wulu asu iki ana sing ireng, rada abang, kuning rada emas
Wulune kang tumpuk-tumpuk bisa awet nganti setaun lan sing rontok mung sithik
Nanging ing wayah semi, wulune dadi gedhé
Suwe rontoke wulu bisa nganti 8 minggu
Asu iki suwé anggoné dadi diwasa, asu trah iki dianggep diwasa nalika umur 4-5 taun, sing wédok kira-kira 3-4 taun.
Sake Sake (酒; diunekake "sɑ.kɛ" "SA-KE") yaiku sawijining ombèn kang ngandhut alkohol saka Jepang kang minangka kasil fermentasi beras
Cara nggawé sake tinulis ing buku wiwitan watara taun 700 sawisé Masehi.
Ing Jepang tembung "sake" tegesé omben apa wae kang mawa alkohol, tembung kang lumrahe dinggo nyebut khamr fermentasi beras saka Jepang sajatine "Nihonshu" (日本酒)
Ing sapérangan laladan bisa ditegesi liyané
Ing Kyushu Kidul, sake tegesé ombenan kang disuling
Ing Okinawa, kang diarani sake iku "shōchu" kang digawé saka tebu
Ambune sake mirib karo tapé
Sake lan budaya Jepang
Wiwit jaman biyèn, wong-wong wis nggawé alkohol lan ndadèkaké minangka pérangan budaya
Pirang-pirang abad kapungkur, wong Jepang wiwit nyampurake panganan pokoke, beras, karo banyu murni lan mikroorganisme "koji" kanggo nggawé "Nihon-shu" (sake jepang)
Sake minangka ombèn-ombèn ngandhut alkohol kang digawé déning para ahli kanggo selerane wong Jepang kang mardhika saka prabawane budaya liya
Cara nggawé sake Jepang
Sake Jepang digawé saka telung pérangan fermentasi kang nganggo koji saka beras kang wis ditukuli jamur, ya iku siji adonan winih wiwitan dibanjurake prosès sterilisai ing hawa adhem.
winih wiwitan iku wigati jalaran bisa ndadèkaké fermentasi kanthi bebarengan, wiwit saka mangsa Moromi utawa mangsa utawa.
Tahapan fermentasi ya iku:adalah
Sujiwo Tejo Agus Hadi Sudjiwo utawi langkung misuwur kanthi asma Sujiwo Tejo (miyos ing Jember, Jawa Wétan, 31 Agustus 1962 inggih punika salah satunggalipun aktivis lan budayawan saking Indonésia
Panjenenganipun ugi dados penyanyi
Tejo punika namanipun ingkang rama, inggih punika dhalang Soetedjo
Sujiwo Tejo punika lulusan saking Institut Teknologi Bandung (ITB)
Tejo naté dados wartawan Kompas sadangunipun wolung taun
Panjenenganipun banting setir dados pelukis, panulis, pemusik, lan dhalang wayang
Sasanèsipun punika Tejo naté dados sutradara lan bintang filem kados filem "Janji Joni", "Kafir", lan "Detik Terakhir"
Tejo ugi ndhérék péntas drama teatrikal KabaretJo ingkang tegesipun "Ketawa Bareng Tejo"
Manawi ndhalang, Tejo remen nerak paugeran utawi pakem pawayangan, tuladhanipun Rahwana dipunparagaken dados paraga ingkang gadhah watek saé, Pandawa gadhah watek ingkang boten (tansah) leres
Sujiwo Tejo gadhah "misi" badhé nyurung kabudayan Indonésia supados saged ngrujuk dhateng oyoting kabudayan Indonésia, nanging dipun"olah" kanthi metabolisme kreatif saéngga boten katingal kina (kuna)
Wonten ing metabolisme punika kabudayan saking manca nagari dipunolah ("dicerna")
Kanthi metodhe punika, Indonésia badhé saged dipuntingali gadhah seni lan budaya ingkang modern
Kajawi dados seniman lan budayawan, Sujiwo Tejo ugi dados penulis
Buku-buku anggitanipun Sujiwo Tejo inggih punika:
Mustar Mustar utawa Moster ing basa Indonésia (Basa Walanda: "mosterd"; Basa Inggris: "mustard") iku salah siji bumbon crakèn kang asalé saka wiji sesawi (saka jinis Brassica lan Sinapis) kang dialusaké, sadurungé dièncèraké nganggo banyu lan ditambahi bahan liyané
Mustar duwé rasa rada pedhes lan rada nyegrak ing ilat lan ing telak, arep padha karo wasabi
Mustar wis asring digunakaké minagka dadi bumbu ing Éropa
Mustar iku ana warna-warna, miturut karo bahan kang dianggo gawéné
Asalé mustar iku saka wiji tuwuhan sesawi putih ("Sinapis alba"), sesawi ireng ("Brassica nigra"), utawa sesawi soklat/India ("Brassica juncea")
Muster putih duwé rasa kang lembut, yèn mustar ireng rasané pedheslan nyegrak banget
Werna-warna mustar iki isih ana hubungane karo sawi ("B
napus") lan kubis ("B
Wiji saka tuwuhan iki uga bisa didakeake mustar, nanging ambune kurang, mula arang digunakaké
Muster saka Dijon lan Meaux ing Prancis misuwur ing sadonya, ngono uga mustar Inggris saka Norwich lan Tewkesbury
Mustar anggoné ngadol diwadhahi botol gelas lan botol plastik
Merek mustar kang ana ing Amérika Sarékat ya iku: "Plochman's", "French's" lan "Gulden's"
Merek muster Amora lan Maille ana ing Prancis, lan merek Colman's ana ing Inggris
Ing Jerman muster minangka bumbu sosis bakar
Ing kana ana mustar merek "Tom's".
Okonomiyaki Okonomiyaki (お好み焼き, Okonomiyaki) ya iku panganan Jepang lan Koréa Kidul saka bahan ganmdum kang dijeri nganggo banyu utawa dashi, ditambah kul, endhog pitik, panganan laut utawa daging babi lan digorèng ing wajan ceper kang diarani teppan
Okonomiyaki minangka sawijining panganan teppanyaki kang bisa digadho utawa minangka lawuh bareng karo sega
Okonomiyaki kerep dipangan nganggo sendhok ceper kang diarani "kote" ("hera") kang uga dianggo minangka sodet nalika malik okonomiyaki
Ing basa Jepang, "okonomi" tegesé "seneng-seneng" (kang disenengi, kang dikarepake) lan "yaki" tegesé "panggang" (istilah "goreng" mung dianggo ing Jepang mung yèn panganan digoreng nganggo lenga akèh)
Padha karo jenenge, ndhuwurane ("topping") okonimiyaki bisa diowahi miturut kasenengane wong kang arep mangan
Dideleng saka cara nggawe lan bahae, okonomiyaki diperang dadi rong jinis ya iku: Irisan kul dicampur karo adonan kaya déné nalika nggawe puyonghai
Irisan kol mung digletakake ing ndhuwur adonan kang diambakake ing panggorengan kaydene nalika nggawe panekuk
Oden Oden (おでん utawa 御田, Oden) ya iku sakabehing bahan kang digodhog ing duduh (dashi) kang digawé saka katsuobushi, kombu, lan kecap asin
Bahan pangan kang dilebokake bisa manéka warna lan ora winates mung lobak, konnyaku, endhog godhog, lan chikuwa
Oden minangka panganan kang dipangan ing mangsa adhem, dianggo gadhon nalika isih panas-panas
Panganan iki minangka jajanan utawa kanca ngombé sake
Sapérangan irisan oden disundhuk nganggo sujen supaya gampang anggoné mangan
Oden padatan dipangan nganggo mustard, nanging ana uga wong-wong ing sapérangan wewengkon ing Jepang mangan oden nganggo saos legi saka miso
Bahan kanggo nggawé duduh (dashi) lan isi oden manéka warna miturut saka tlatah lan kasenengane wong kang nggawé
Isiné oden padatan produk panganan dai kang wis mateng lan akèh didol ing toko
Oden ing Kansai digodhog nganggo duduh kang padatan luwih kenthel lan luwih asin tinimbang oden ing Kanto kang ora patiya asin
Ing Kansai, oden kang duduhe kenthel diarani "Kanto-ni" (godhogan cara Kanto)
Ing Taiwan, panganan iki diarani "Oren" (黑輪), déné ing Shanghai diarani Aódiǎn (熬点).
Jessica Jessica Jung inggih punika salah satunggalipun anggota saking SNSD/Girls' Generation, girls band saking Koréa Kidul Karir Jessica
Anggota salah satunggalipun SNSD utawi ingkang dipunkenal kasebat Girls Generation punika nglampahipun sesi pemotretan ing nagara tropis Asia Tenggara inggih punika Indonesia
Pemotretan punika tepatipun ing Pulau Bali
Jessica nglampahipun foto kados majalah Single
Ing mriko Jessica foto dados putri Bali ingkang maduaken warna warna ingkang cerah lan ekspresif.
Ananda Mikola Ananda Mikola inggih punika pambalap ingkang lair ing Jakarta, 27 April 1980
Bapak saking Ananda Mikola inggih punika mantan pambalap Nasional, Tinton Suprapto
Debut Nanda dipunwiwiti ing taun 1993, Nanda dados juwara Formula Asia
Piyambakipun tampil ing Formula 3000 ing taun 1999 ngantos 2001 lan piyambakipun dados jawara Asia F3 ing mangsa 2003
Nanda absen ing Formula, ngantos piyambakipun dados pambalap Indonesia A1 Indonésia ing ajang A1GP
Prestasinipun ingkang saé piyambak inggih punika dados finalis no 5 seri Shanghai 2006
Nanda naté gadhah sesambetan kusus kaliyan Wulan Guritno, randha ingkang gadhah lare satunggal, mantan garwa saking Atilla Syah
Sanèsipun kaliyan Wulan, ugi wonten Revalina S Temat, mantan pacar saking Panji Triatmodjo, lan ingkang pungkasan Nanda pacaran kalih aktris Laudya Chintya Bella
Pungkasanipun dados garwanipun aktris Marcella Zalianty
Prestasi Saking Ananda Mikola
Prestasi ingkang dipungadhahi Nanda inggih punika:
Krupuk Tengiri Krupuk Tengiri inggih punika salah satunggaling dhaharan khas Indonésia, mliginipun ing laladan Jepara
Kalurahan Pengkol ing Kabupatèn Jepara dados séntra ingkang damel krupuk punika
Bahan baku utamanipun inggih punika Tengiri ingkang wonten ing seganten Jepara lan dipuncampur kaliyan glepung tapioka
Bahan kanggé Damel Krupuk Tengiri
Bahan kanggé damel Krupuk Tengiri inggih punika: Cara Damel Krupuk Tengiri
Ingkang badhé damel Krupuk Tengiri punika gadhah cara inggih punika:
Perang Arab-Israèl 1948 Perang Arab-Israèl 1948 utawi saged ugi dipunsebat "Perang Kamardikan" (Basa Ibrani: מלחמת העצמאות) utawi "Perang Pambebasan" (Basa Ibrani: מלחמת השחרור) déning tiyang Israèl, inggih punika konflik senjata ingkang kapisan saking kathah konflik Israèl lan nagari-nagari tangga tepalihipun (nagari Arab).
Nalika taun 1947, Perserikatan Bangsa-Bangsa mutusaken kanggé mbagi wewengkon Mandat Britania tumrap Palèstina
Nanging babagan punika boten dipunsarujuki déning nagari Arab lan ugi déning nagari-nagari Muslim
Golongan Yahudi pikantuk 55% saking sadaya wewengkon kamangka sing ndunungi Yahudi namung 30% saking sadaya sing ndunungi wewengkon punika
Sanèsipun punika Kutha Yerusalem ingkang dipunanggep suci, boten namung tumrap tiyang Yahudi nanging ugi déning tiyang Muslim lan Kristen, badhé dipundamel kutha internasional.
Israèl dipunproklamasikaken ing tanggal 14 Mèi 1948 lan sadinten salajengipun lajeng langsung dipunserang déning bala Lebanon, Suriah, Yordania, Mesir, Irak, lan nagari Arab sanèsipun
Nanging Israèl saged menangaken perang punika lan saged ngrebut kirang langkung 70% saking jembaripun wewengkon mandat PPB Britania Raya, Palèstina
Perang punika nyababaken kathah kaum Paléstina ngungsi saking tlatah Israèl..
Randai Randai inggih punika satunggalipun seni téater ètnik Minangkabau ingkang nggabungaken manèka warni kasenian, kados musik, jogèdan, drama, lagu, lan pencak silat
Limrahipun kasenian Randai dipungelar nalika wonten adicara upacara adat utawi sukuran
Kasenian punika saged dipungelar ing pinten-pinten dinten gumantung kaliyan caritanipun
Randai dipungelar minangka téater ing satunggalipun bundheran amrih supados wonten raos manunggalipun peserta Randai lan pamiyarsanipun
Kasenian Randai kalebet gabungan jogèd, seni bela dhiri, jogèd rakyat, nyanyian utawi lagu, lan lakon utawi carita ingkang dipungelar
Carita dipungelar kanthi lakon lan nyanyian lan kathahipun kanthi adhédhasar legénda lan carita rakyat Minangkabau
Wonten lakon carita ingkang dipungelar kados carita Cindua Mato, Malin Deman, Anggun Nan Tongga, lan carita sanèsipun
Kasenian Randai gadhah mangfaat minangka hiburan kanggé masarakat
Randai asalipun saking abad kaping 20, asil gabungan seni bela dhiri Minangkabau, carita, lan tradisi pagelaran sanèsipun
Tiyang jaler rumiyin limrahipun maragakaken paraga dhobel (paraga jaler lan èstri), nanging wiwit taun 1960-an tiyang èstri ugi sampun saged ndhérék pagelaran kasenian punika.
Burj Khalifa Burj Khalifa (basa Arab: ), wiwitanipun dipunmangertosi minangka Burj Dubai, inggih punika salah satunggalipun penyakar langit ingkang inggil sanget ingkang jumeneng ing Dubai, Uni Emirat Arab, lan ugi dados struktur wangunan manungsa paling inggil ing sajarah, inggilipun inggih punika 828 méter (2.717 kaki)
Wangunan punika dipunyasa wiwit tanggal 21 September 2004, lan struktur sisih njawinipun dipunsumadyakaken nalika tanggal 1 Oktober 2009 lan dipunbikak resminipun ing tanggal 4 Januari 2010
Wangunan punika kalebet proyèk pembangunan ageng jembaripun 2 km persegi (490 hektar) ingkang dipunmangertosi minangka Downtown Burj Khalifa ing margi Syeikh Zayed, satunggalipun wewengkon paniagaan utami ing Dubai
Skidmore, Owings, lan Merrill, LLP (Chicago) dados parancang menara punika
Bill Baker, ketua proyèk damel wangunan punika, ngripta sistem struktur saéngga saged damel wangunan punika inggil sanget
Adrian Smith ingkang nyambut damel sesarengan kaliyan Skidmore, Owings, lan Merrill (SOM) saéngga taun 2006, gadhah tugas minangka rekanan proyèk wangunan punika
Sedaya dana ingkang dipunanggé kanggé yasa menara punika inggih punika ngantos 1,5 milyar dollar Amérika, lan kanggé sadaya proyèk Downtown Dubai gunggungipun 20 milyar dollar Amérika.
Silek Silat Minangkabau (bahasa Minangkabau: Silek Minangkabau) inggih punika seni bela dhiri saking Minangkabau, Sumatra Kilèn, Indonésia ingkang turun tinurun saking génerasi satunggal dhateng génerasi sangandhapipun
Tiyang Minang gadhah tradisi remen ngrantau wiwit rumiyin
Kangge ngrantau punika tiyang Minang kedah gadhah sangu kanggé njagi badan pribadi nalika ing margi utawi ing rantau, tuladhanipun manawi dipunkroyok utawi dipunbégal tiyang ingkang awon
Sasanèsipun minangka sangu kanggé ngrantau, silek wigati kanggé njagi nagari saking anceman saking njawi
Wewengkon Minangkabau ing sisih tengah Sumatera inggih punika dados tlatah ingkang subur lan dados prodhusén bumbon crakèn wiwit abad kapisan masehi
Amargi saking punika, sikek ugi gadhah mangfaat njagi tlatah kasebat saking anceman kaamanan
Sikek Minangkabau gadhah mangfaat minangka: Kangge kalih mangfaat punika, masarakat Minangkabau ing wekdal rumiyin kedah gadhah sistem pertahanan ingkang saé kanggé njagi badan pribadi lan negerinipun saking anceman mungsuh
Silek boten namung dados piranti bela dhiri, nanging ugi dados dhasar obahan kasenian randai (drama Minangkabau).
Wong Batak Wong Batak utawa Suku Batak iku bebrayan ing Indonésia
Jeneng iki kalebu jeneng terma kolèktif kanggo ngidentifikasi bebrayan kang manggon saka Tapanuli lan Sumatra Wétan, ing Sumatra Lor
Suku bangsa kang kagolongaké kanthi jeneng wong Batak yaiku: Batak Toba, Batak Karo, Batak Pakpak, Batak Simalungun, Batak Angkola, lan Batak Mandailing
Akeh-akehé wong Batak ngugemi agama Kristen lan sisané ngugemi agama Islam
Nanging ana uga wong Batak kang ngugemi agama Malim lan ngugemi kapercayaan animisme kang diarani Sipelebegu utawa Parbegu
Nanging cacahé wong kang nganut kapitayan iki sangsaya suda
Wong Batak kalebu ras Mongoloid Kidul kang basané Austronesiananging durung dingertèni kapan leluhur wong Batak kang sepisanan manggon ing Tapanuli lan Sumatra Wétan
Basa lan bukti-bukti arkéologi kang nuduhaké yèn wong kang nggunakaké basa Austronesia saka Taiwan wis pindhah ing Filipina lan Indonésia kurang luwih 2.500 taun kapungkur yaiku nalaika jaman batu mudha (Neolitikum)
Miturut legenda kang dipercaya masarakat batak, wong Batak asalé saka pusuk buhit ing laladan sianjur Mula-mulakang manggon ing kulon Pangururan ing pinggiran tlaga Toba
Miturut ahli sajarah Batak nerangaké yèn Raja Batak lan rombongané asalé saka Thailand kang nyebrang ing Sumatra lumantar Ujung Malaysia lan pungkasané tekan Sianjur Mula mula lan manggon ing kono
Saka prasasti kang tinemu Portibi kang tinulis taun 1208 lan diwaca karo Prof.Nilakantisari yaiku Guru Besar ahli Kepurbakalaan kang asalé saka Madras, India nerangaké yèn nalika taun 1024 kraton Cola saka India nyerang Sriwijaya lan nguwasani laladan Barus
Pasukan saka kraton Cola iku kalebu wong-wong Tamil
Iki amarga tinemu wong Tamil kang cacahé 1500 wong ing Barus nalika iku
tamil iku suku kang manggon ing India
Amarga karajan Coe nyerang, siRaja Batak lan rombongané lunga nganti laladan portibi ing kidul Tlaga Toba lan saka kené siRaja Batak wiwit nyekel lan dadi pemimpin perang
Suku Batak duwé kabudayan kang jenengé ulos Batak.
Wong Bugis Wong Bugis utawa Suku Bugis iku kalebu golongan ètnik kang laladan asalé ing Sulawesi Kidul
Suku Bugis bisa dititèni saka basa lan adat-istiadat
Wong-wong Malayu lan Minangkabau kang ngulandara ing Sulawesi wiwit abad kaping 15 lan dadi pedagang lan tenaga administrasi ing Karajan Gowa kang wis ngalami akulturasi,uga bisa diarani wong Bugis
Miturut sensus warga Indonésia taun 2000, populasi wong Bugis akehé nem yuta (6.000.000) wong
Saiki wong-wong iki sumebar ing provinsi-provinsi liyané ing Indonésia kaya ta ing Sulawesi Tenggara, Sulawesi Tengah, Papua, Kalimantan Timur, lan Kalimantan Selatan
Saliyané iku, wong Bugis uga akèh kang merantau ing mancanagara
Bugis iku suku kang kagolong ing suku-suku Malayu Deutero
Mlebu ing Nusantara sawisé gelombang migrasi kang sepisanan saka daratan Asia ya iku ing Yunan
Tembung "Bugis" asalé saka tembung "To Ugi", kang tegesé wong Bugis
Jeneng "ugi" uga jenengé ratu kang sepisanan ing karajan Cina kang manggon ing Pammana, Kabupatèn Wajo saiki ya iku La Sattumpugi